**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**Τηλ. Προέδρου**: 6973771276 **- Τηλ. Γενικού Γραμματέα**: 6976732688

**Αρ.πρωτ: 65 Λαμία 10.07.2019**

 **ΠΡΟΣ: Διοικητή ΠΕΠΥΔ Στερεάς Ελλάδας**

 **Αρχιπύραρχο κ. Παλιό Ευάγγελο**

 **ΚΟΙΝ: Μέλη της ΕΥΠΣ Περ. Στερεάς Ελλάδας**

 **ΠΟΕΥΠΣ**

 **ΜΜΕ**

**ΑΝΑΚΟΙΝΩΣΗ – ΚΑΤΑΓΓΕΛΙΑ ΓΙΑ ΠΑΡΑΒΙΑΣΗ ΕΡΓΑΤΙΚΗΣ ΝΟΜΟΘΕΣΙΑΣ**

**ΚΑΙ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ ΣΤΗΝ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ**

 **Το τελευταίο χρονικό διάστημα, γινόμαστε καθημερινά δέκτες έντονων παραπόνων και καταγγελιών από συναδέλφους διαφόρων Υπηρεσιών της Περιφέρειας που αφορούν συνεχείς, κατάφωρες και επικίνδυνες παραβιάσεις του ΚΕΥΠΣ και άλλων σχετικών διαταγμάτων όπως επίσης και παράνομη χρήση του μέτρου της επιφυλακής.**

 **Παρατηρούνται δυστυχώς τραγελαφικά και επικίνδυνα φαινόμενα κατά την εκτέλεση της Υπηρεσίας, που δεν έχουν προηγούμενο στην διαχρονική μας πορεία όπως:**

1. **Εκτέλεση διπλών καθηκόντων, όπως π.χ. Αξιωματικού Υπηρεσίας και**

 **ταυτόχρονα οδηγού οχημάτων**

1. **Ορισμού στα καθήκοντα του Αρχιοδηγού και Επόπτη Υπηρεσίας, νεότερων ιεραρχικά Υπαλλήλων**
2. **Ορισμού στη θέση του Επόπτη Υπηρεσίας, υπαλλήλου ευρισκόμενου σε κατάσταση Υπηρεσίας Γραφείου**
3. **Συνθέσεις πληρωμάτων και δασικών περιπολικών εκτός κανονισμών και διατάξεων (ορισμός σε δασικό περιπολικό Αξιωματικός Υπηρεσίας και πληρώματα εξόδων την ίδια ώρα στον Σταθμό, πυροσβέστες πενταετούς υποχρέωσης!!!). Κοινώς ότι να’ναι και όπως να’ναι!**
4. **Ορισμό επιπλέον υπαλλήλων, κατά το δοκούν, με υψηλό δείκτη επικινδυνότητας, χωρίς καμία εκδήλωση συμβάντος, γεγονός παράνομο και καταχρηστικό!**

 **Όλα τα παραπάνω επηρεάζουν άμεσα την υπηρεσιακή μας λειτουργία, δημιουργούν έντονες προστριβές μεταξύ υπαλλήλων – διοικήσεων και εν τέλει παραβιάζουν τους κανόνες της εσωτερικής μας λειτουργίας, όπως αυτοί ορίζονται από τις διατάξεις του ΚΕΥΠΣ!**

 **Το πρόσχημα των Διοικήσεων ότι για όλα αυτά ευθύνεται η έλλειψη σε προσωπικό, δεν μας αφορά, το έχουμε διαμηνύσει παντού δεν είναι δικό μας ζήτημα! Γι’ αυτό να φροντίσει η πολιτεία που επιζητά συνεχώς τα καλύτερα αποτελέσματα χωρίς να είναι σε θέση να τα υποστηρίξει ανάλογα!**

 **Επίσης με την εκδήλωση της μεγάλης πυρκαγιάς στην Εύβοια, παρατηρήθηκαν οι εξής παράνομες ενέργειες Διοικητών Υπηρεσιών:**

1. **Τροποποίηση λειτουργίας βαρδιών (από τρείς τις μετέτρεψαν σε δύο), περικόπτοντας τις αναπαύσεις και λειτουργώντας όπως αυτοί θέλουν!**
2. **Στην πρόσφατη κήρυξη της γενικής επιφυλακής, πρώτη για την φετεινή αντιπυρική περίοδο, δεν υπήρξε ορθολογική διαχείριση του προσωπικού, με αποτέλεσμα να υπάρχει μεγάλος αριθμός συναδέλφων που κατασκήνωσαν στις Υπηρεσίες, χωρίς κανένα λόγο!**

 **Κύριε Διοικητή, το νέο δόγμα που πολλοί Διοικητές επικαλούνται, ότι δηλαδή 2-3 μήνες το χρόνο δουλεύουμε (υπονοώντας ότι τους υπόλοιπους μήνες δεν προσφέρουμε τίποτα) προκαλεί το αίσθημα και το φιλότιμο όλων εμάς και δεν επιτρέπεται να προφέρεται έτσι απροκάλυπτα, όταν όλοι γνωρίζουν την προσφορά μας 365 ημέρες το χρόνο!**

 **Δεν δεχόμαστε τέτοιες απλουστεύσεις που νομίζουν κάποιοι ότι αποτελούν και τη βάση παράνομων ενεργειών, καταστρατήγησης νόμων και κανονισμών, για να μην εκτεθούν οι ίδιοι ή για να δείξουν το καλό τους πρόσωπο στους ανωτέρους τους, σε βάρος όμως των υπαλλήλων τους!**

 **Προειδοποιούμε ότι τέτοιες συμπεριφορές Διοικήσεων δεν θα γίνουν ανεκτές και θα ελεγχθούν στη βάση της τήρησης νόμων και κανονισμών, διότι με την λογική ορισμένων βαδίζουμε σε εργασιακή ζούγκλα, χωρίς κανόνες και όρια!**

 **Παρακαλούμε στην έκδοση οδηγιών από την ΠΕΠΥΔ Στερεάς Ελλάδας και εσάς προσωπικά, προς τις Διοικήσεις των Υπηρεσιών και των Κλιμακίων της Περιφέρειας, ώστε να σταματήσουν τα φαινόμενα αυτά και να υπάρχει εργασιακή ηρεμία, που είναι απαραίτητη για τις δύσκολες συνθήκες που βιώνουμε και το φετεινό καλοκαίρι!**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

 **Ο ΓΕΝΙΚΟΣ  ΓΡΑΜΜΑΤΕΑΣ                                      Ο ΠΡΟΕΔΡΟΣ**

**ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ**

,